
Reziliens növekedés: Fejlődés a kihívások által a Jane Eyre és a Szép remények című művekben

Kulcsszavak: reziliencia, Bildungsroman, Brontë, Dickens
A dolgozat a rezilienciát mint pszichológiai fogalmat és pedagógiai aspektusának jelenlétét és formáját vizsgálja Charlotte Brontë Jane Eyre és Charles Dickens Great Expectations című regényében. Külön hangsúly kerül mindkét regény elemzésekor a Bildungsroman műfaji sajátosságaira, amelynek alapvető része lehet a reziliencia. Bár a koncepció idegennek tűnhet, egy ilyen jellegű elemzéssel jobban megértheti az olvasó a szereplők fejlődésének ábrázolását, illetve a szerzői intencióra is újabb perspektívából tekinthet. A dolgozat bemutatja, hogy annak ellenére, hogy a reziliencia időben távolabb esik a művektől, mégis kapcsolatban áll azokkal. Külön fejezet mutatja be a rezilienciát és annak pedagógiai aspektusát a két regényben.



